
საქართველოს განათლებისა და მეცნიერების
 მინისტრის  ბრძანება №660

2009 წლის 24 აგვისტო 
ქ. თბილისი

„საჯარო სამართლის იურიდიული პირების – ქ. რუსთავის პროფესიული ლიცეუმის, რუსთავის კომერციის პროფესიული სასწავლებლისა და ქ. რუსთავის სამრეწველო-ეკონომიკური პროფესიული სასწავლებლის რეორგანიზაციის, რუსთავის პროფესიული სწავლების ცენტრ „მოდუსის“ დაფუძნებისა და მისი წესდების დამტკიცების შესახებ“  საქართველოს განათლებისა და მეცნიერების მინისტრის 2007 წლის 1 ოქტომბრის     №888  ბრძანებაში ცვლილების       შეტანის თაობაზე

„ნორმატიული აქტების შესახებ“ საქართველოს კანონის 36-ე მუხლის საფუძველზე, ვბრძანებ:
 1. „საჯარო სამართლის იურიდიული პირების – ქ. რუსთავის პროფესიული ლიცეუმის, რუსთავის კომერციის პროფესიული სასწავლებლისა და ქ. რუსთავის სამრეწველო-ეკონომიკური პროფესიული სასწავლებლის რეორგანიზაციის, რუსთავის პროფესიული სწავლების ცენტრ „მოდუსის“ დაფუძნებისა და მისი წესდების დამტკიცების შესახებ“ საქართველოს განათლებისა და მეცნიერების მინისტრის 2007 წლის 1 ოქტომბრის №888 ბრძანებაში (სსმ III, 12.10.2007წ., №142, მუხ. 1577) შეტანილ იქნეს შემდეგი ცვლილება და საჯარო სამართლის იურიდიული პირის – რუსთავის პროფესიული სწავლების ცენტრ „მოდუსის“ წესდების მე-4 მუხლი ჩამოყალიბდეს შემდეგი რედაქციით:


 „მუხლი 4. ცენტრის დირექტორი 

1. ცენტრის დირექტორს ნიშნავს და ათავისუფლებს საქართველოს განათლებისა და მეცნიერების მინისტრი.

2. ცენტრის დირექტორს შეიძლება ჰყავდეს მოადგილე/მოადგილეები, რომელსაც/რომლებსაც ნიშნავს და ათავისუფლებს დაწესებულების დირექტორი.

3. მოადგილე დირექტორის არყოფნისას ასრულებს მის მოვალეობას. რამდენიმე მოადგილის არსებობის შემთხვევაში დირექტორის მოვალეობას ასრულებს ერთ-ერთი მოადგილე დირექტორის ინდივიდუალური ადმინისტრაციულ-სამართლებრივი აქტის შესაბამისად.“.

2. ბრძანება შევიდეს ძალაში გამოქვეყნებისთანავე.

მინისტრის მოვალეობის 

შემსრულებელი   ი.ქურდაძე

